**Мектеп жасына дейінгі балалардың сөйлеуін дамыту бойынша инновациялық жұмыс түрлері**

Бала ақыл-ой қабілеттерінің даму деңгейінің негізгі көрсеткіштерінің бірі -оның сөз байлығы болып саналады, сондықтан үлкендердің мектеп жасына дейінгі балалардың ақыл-ой және сөйлеу қабілеттерін қолдап және дамуын қамтамасыз ету маңызды.

Қазіргі уақытта, мектепке дейінгі тәрбиенің жалпы білім беру бағдарламасының құрылымының мемлекеттік стандарттарына сәйкес білім берудің «Сөйлеуді дамыту» саласы ұйғарды:

-тіл үйрену қарым-қатынас және мәдениет құралы ретінде;

-белсенді сөздікті байыту;

-жүйелі, грамматикалық дұрыс диалогтік және монологтік тілді дамыту;

-тілдік шығармашылықты дамыту;

-дыбыстық және интоннациялық сөз мәдениетін, фонематикалық түйсікті ұғыну қабілетін дамыту;

-кітап мәдениетімен, балалар әдебиетімен танысу, балалар мәдениетінің түрлі жанрдағы мәтіндерін тыңдау арқылы түйсіну;

-дыбыстық аналитикалық-синтетикалық белсенділікті сауаттылыққа үйретудің алғышарты ретінде қалыптастыру.

Тіл – адамзат қоғамының тірішілік етуіне қажетті адамдардың әлеуметтік тұрмысының ажырамас болігі. Сергектігінің 70% уақытын адам тіл қызметінің негізгі төрт түрі – сөйлеу, тыңдау, оқу, жазуға арнайды.

Тіл дамытудың негізгі міндеті:тілдің дыбыстық мәдениетін тәрбиелеу, сөздікті байыту және жандандыру, тілдің грамматикалық құрылысын қалыптастыру, жүйелі тілге үйрету баланың мектепке дейінгі жасы ішінде іске асады.

Соңғы уақытта МДМ-да инновациялық технологияларды қолдану туралы мәселе жиі көтерілуде, себебі білім беру мекемесінің жұмысына инновацияны енгізу – мекетепке дейінгі білім беру жүйесін жетілдіру және реформалау маңызды шарт.

МДЖБ-дің тәрбиелік-білім беру үдерісінде ынтымақтастықта оқыту, жобалық әдістеме, интерактивті қарым-қатынас, жаңа ақпараттық технологияларды пайдалану сияқты заманауи педагогоикалық технологияларды қолдану бізге балаларға тұлғалық-бағытталған ыңғайды іске асыруға көмектеседі.

Инновация — бұл адамдар өмірінің салаларын жаңарту бойынша бұрын қолданылмаған идеяларды, жаңа білімді өңдеу және алу үшін интеллектуалды шешімді инвестициялау нәтижесі.

Инновациялық технологиялар – бұл қазіргі заманғы әлеуметтік-мәдени жағдайдағы баланың тұлғалық дамуындағы динамикалық өзгеру есебінен позитивті нәтижеге жетуге бағытталған оқытудың әдістері, тәсілдері, амалдары, тәрбие құралдарының жүйесі.

Педагогикалық инновациялар тәрбиелеу және оқыту процестерін не өзгерте, немесе жетілдіре алады. Инновациялық технологиялар білім берудің педагогоикалық қызмет үдерісінде өз тиімділігін дәлелдеген озық жасампаз технологиялары мен стереотипті элементтерін үйлестіреді.

Тіл дамыту бойынша балалармен жұмыс барысында мынадай инновациялық технологияларды қолдануға болады:

**Синквейндер**

Баланың тілін дамытудың нәтижеге тез қол жеткізуге мүмкіндік беретін тиімді әдістерінің бірі ұйқассыз олең - синквейн құрастыруболып табылады. Синквейн француз тілінен аударғанда «бес жол» деп аударылады, өлеңнің бес тармақтық шумағы. Синквейн құрастыру ережесі:

-бірінші тармақ –негізгі идеяны білдіретін бір сөз, әдетте зат есім.

-екінші тармақ – негізгі ойды сипаттатын екі сөз, сын есім.

-үшінші тармақ – тақырып шеңберіндегі әрекеттерді сипаттайтын үш сөз, етістік.

-төртінші тармақ – тақырыпқа қатынасын білдіретін бірнеше сөзден құралған сөз орамы.

-бесінші тармақ – бірінші тармақтағы тақырыптың мәнін қамтитын сөздер.

Өз ойын неғұрлым дұрыс, толық және нақты жеткізу үшін баланың жеткілікті сөздік қоры болуы тиіс. Сондықтан жұмыс сөздік қорын анықтау, кеңейту және кемелдендіруден басталады.

**Мнемотехникалық кесте**

Мнемотехника – грек тілінен аударғанда «есте сақтау онері». Ол балалардың қоршаған орта туралы алған білімдерін тиімді есте сақтауы, хабарламаны сақтап және жаңғыртуы, тіл дамуын қамтамасыз ететін әдіс-тәсілдер жүйесі.

Мнемокестелерді (сенсорлық-графикалық сызбаларды) жүйелі сөйлеуді дамыту бойынша сабақта пайдалану балаларға көрген ақпараттарын тиімді қабылдау және қорытуға мүмкіндік береді, себебі мектепке дейінгі балалар көрнекі құралдарды жақсы қабылдайды. Оларды әңгіме құрауға үйрету кезінде, көркем әдебиетті мазмұндау кезінде, жұмбақ жасыру және шешу кезінде, тақпақ жаттау барысында сөздік қорды дамыту үшін қолданады.

Мнемокестелер әсіресе өлеңжаттаукезіндетиімді: әр сөзге немесе сөз тіркесіне сурет ойланып табылады; сөйтіп барлық өлең суретпен кестеленеді. Бұдан кейін осы кестелерді пайдалана отырып, бала жадында қалған өлеңді толық айтады. Алғашында балаларға дайын жоспар-кесте ұсынады, кейін түсіне келе бала өз кестесін құрады.

Мнемокестелерді құрастыруды орта топпен бастаған дұрысырақ болады. Киім кию, жуыну, пирамида құрастырудың қарапайым кестелерін кіші топтан бастаймыз. Толыққанды тіл дамыту үшін барлық жастағы топтарда түрлі әдістемелік құралдар, көрнекілік құралдардың қоры, заманауи техникалық жабдықтау, сондай-ақ ұсақ моториканы дамыту материалдары қажет.

**Коллаж** ( мнемокесте түрі) – ол өзара бір мақсатпенбайланысқан әріптер, цифрлар, геометрикалық фигуралар, түрлі картиналар салынған қатты қағаз. Коллаждың мақсаты – сөздік қорын, образды ойлауды кеңейту, ауызша сөйлеуді, жүйелі сөйлеуді, айтуды дамыту.

**Кинезиология**

Кинезиологияның негізгі мақсаты: Ойлау қабілетін белсендіруге көмектесетін жартышар аралық қатынасты дамыту. Әдістемелік негізі:

Кинезиология денсаулықсақтау технологиясына жатады. Осы әдістеме баланың жасырын мүмкіндіктерін ашуға, бас миының шегін кеңейтуге мүмкіндік береді. Көптеген жаттығулар физикалық және психофизиологиялық сипаттарды дамытуға, олардың ауытқуының алдын алу мен саулығын сақтауға бағытталған.

Олар денені дамытады, ағзаның сабырлылығын арттырады, ми жартышарларының жұмысын үйлестіреді, көру-моторлық координацияны жақсартады, кеңістіктегі бағыттылықты қалыптастырады, жүйке жүйесін реттеуші және үйлестіруші ролін жетілдіреді. Жаттығулар жылдам және үдемелі нәтиже береді.

Түзету-дамытушы жұмыстың нәтижелілігі үшін мынадай шарттарды сақтау қажет:

-Кинезиологиялық жаттығу таңертең жасалады, ұзақтығы 5-15 мин.;

-Жаттығулар қолайлы ортада жасалады;

-Кинезиологиялық жаттығу жүйелі түрде, үзіліссіз жасалады;

-Балалардан қозғалыстар мен тәсілдерді нақты орындау талап етіледі;

-Жаттығулар арнайы арнайы кешендер бойынша жасалады, ұзақтығы 2 апта.

**Әдістер мен тәсілдер:**

Созылу – тірек-қозғалыс аппараты бұлшықеттерінің гипертонус және гипотонусын қалыпқа келтіреді.

Тыныс алу жаттығулары – ағзаның ритмикасын жақсартады, өзін-өзі бақылауды және еріктілігін дамыту.

Көзді қозғау жаттығулары – көздің көруін кеңітуге мүмкіндік береді, қабылдауды жақсартады, ми жартышарларының қатынасын дамытады және ағзаның қуаттануын арттырады.

Дене қозғалысы - ми жартышарларының қатынасын дамытады, еріксіз, абайсыз қозғалыстар мен бұлшықеттердің қысылуы басылады.

Ұсақ моториканы дамытуға арналған жаттығулар – бас миының сөйлеу аймақтарын ынталандырады.

Массаж – биологиялық белсенді нүктелерге әсер етеді.

Релаксацияға арналған жаттығулар – босаңсу мен күш түсіруді болдырмауға комектеседі.

**Биоэнергопластика**– бұл артикулляциялық аппараттыңжәне қолбуынының қозғалысын біріктіру.

Артикулляциялық аппараттың және қол буынының қозғалысын біріктіру ағзадағы биоэнергияны табиғи белсендіруге көмектеседі. Бұл балалардың интеллектуалдық қызметін белсендіруге өте жақсы әсер етеді, қозғалыс пен ұсақ моториканың үйлесімін дамытады.

Бірінші сабақта балалар стандартты әдістеме бойынша ерінге, тілге және жаққа жасалатын жаттығулармен танысады, айна алдында дұрыс орындауға жаттығады. Жаттығуға баланың қолы қатыспайды. Бұл жерде жаттығуды көрсетуші педагог көрсетуді бір қолының буынымен сүйемелдейді.

Екінші-төртінші сабақта балалардың да бір қол буыны қосылады. Оңқай балалар оң, солақай балалар сол қолымен жұмыс жасайды. Біраздан кейін екінші қолы қосылады. Сонымен, бала артикулляциялық жаттығуды орындайды немесе қалыпты сақтап, бір уақытта екі қолының қозғалысымен артикулляциялық аппараттың қозғалысын қайталайды.

Осындай саусақтық-тілдік гимнастика оқу жылының аяғына дейін жалғасады. Педагог жаттығулардың ырғақты орындалуын қадағалайды. Осы мақсатта есептеу, музыка, өлең жолдары пайдаланылады. Бұл ретте тәрбиеші қозғалыстың нақты үлгісін көрсетіп отырады.

Биоэнергопластиканы қолдану балалардың тілдік ақауларын тиімді түзелуін жеделдетеді, себебі жұмыс істеп тұрған алақан тілден миға баратын импульстарды неше есе күшейтеді.

Биоэнергопластика көру тірегі –айнаны алып, жаттығуды сезіну арқылы жасауға көшуге мүмкіндік береді. Бұл өте маңызды, себебі балалар өмірде өз артикулляциясын көрмейді.

**Арт-терапия** – бұл психотерапияның өнерге, бірінші кезекте бейнелеу және шығармашылық қызметке, негізделген арнайы формасы. Өзінің шығармашылық қабілетін тұзды қамырдан мүсіндеуде аша отырып, бала тыныштық күйін және бұлшықеттерінің босаңсуын сезеді, бұл оның еркін сөйлеуінің табиғи ашылуына алып келеді.

Балалар бара-бара дұрыс сөйлеу техникасын меңгереді, олардың еркін сөйлеу тынысы пайда болады, артикулляциясына күш түспейді, сөйлеудің сабырлылығы, ырғақты, тоқтай отырып, сөйлей алу пайда болады. Осыдан кейін баланың психологилық жай-күйі түзеледі, өз-өзіне баға беруі көтеріледі, осы арқылы ол өзінің ішкі жан-дүниесін тануына жол ашады. Бұл баланың ашылуына, өз құрдастарының арасында және отбасында өзін қызықтыра білетін сұхбаттасушы ретінде сезінуіне көмектеседі.

**ЛЕГО құрастырмалары**  мектепке дейінгі білім беру мекемелерінде кеңінен пайдаланылады.

Тілдік шығармашылығын дамыта отырып,тәрбиеші балаларға өзі құраған затының басқа затқа айналуы туралы ертегі құрауды ұсынады әрі оны бірден көрсете алады.

ЛЕГО-дан құралған үйді әдеби шығарманың мазмұнына сәйкес ойын ойнағанда, театрландыруларда пайдалануға болады.

ЛЕГО элементтері дидактикалық ойындар мен жаттығуларда да қолданылады.

**Лэпбук** – Лэпбук – салыстырмалы түрдегі жаңа оқыту құралы. Алғашретлэпбуктыамерикалықтарқұрабастады. Лэпбук (lapbook) – ағылшынтілінен тура аударғанда (lap-тізе, book-кітап) дегенмағынаныбілдіреді.

Лэпбук – бұлқалташалары, есігі, терезелері бар жинамалыкітапша, жылжымалыбөлшектерденқұралған, оғанбіртақырыптыңматериалдарыорналастырылады. Бұлбүлдіршіндерменбелгілібіртақырыптыбекітугеарналғантамашатәсілжәнекітаптыңмазмұнынұғынуарқылы, зерттеужұмысынжүргізу, оныңбарысында бала ізденісжасайды, ақпараттысұрыптапжәнеталдайды.

«Лэпбук» - мектепке дейінгібалалардың танымдық – зерттеу белсенділігінін дамуы түрінін инновациялық формасы, балалардың ойлау, шығармашылық қабілеттерін дамуына жақсы әсер тигізеді, тәрбиеленушілер әр сала бойынша білімдер алады және алған білімдерін қолдана алады.

Балалардың тілін дамытуда қазіргі заманғы пәндік-дамыту ортаның да үлкен рөлі бар. Тілдік аймақ қалыптастыруда ойындарға, материалдар мен оқу құралдарына мән беру керек. Олардың сөйлеудің барлық жағын қамтуы маңызды: айту, грамматикалық құрылыс, сөздік қорын дамыту, буындық құрылым және жүйелі сөйлеу. Бұл үшін негізгі лексикалық тақырыптар бойынша дидактикалық жиынтық, пәндік және сюжеттік суреттер, ойыншықтар жиынтығы, баспа дидактикалық ойындарын пайдалану керек.

Тіл дамытуда көркем әдебиетпен танысу үлкен роль атқарады. Топтарда кітап бұрыштары және «Ақылды кітаптар сөресі» ұйымдастылуы керек.

Театрландыруды пайдалану – тілді дамытуға, шығармашылық бастамашылыққа және фантазияға көмектесетін ең сүйікті және жиі пайдаланылатын әрекет. Театрлық-ойындық әрекет балаларды жаңа әсерге, білімге, дағдыға байытады, әдебиетке, театрға қызығушылығын арттырады,диалогтік, эмоционалды-мазмұнды сөйлеуді қалыптастырады, сөздік қорын белсендіреді, әр баланы адамгершілік-эстетикалық тәрбиелеуге көмектеседі.

**Ойын**

Балабақшадағы оқыту- тәрбиелеу жұмысында балалардың тілін дамыту, сөздік қорларын молайту, ауызша сөйлеуге үйрете отырып, үйренген сөздерін күнделікті өмірде еркін қолдану, одан әрі күнделікті іс- әрекет кезіндегі тілдік қарым- қатынаста қолдана білуге жаттықтыру ісіне ерекше мән берілген. Мектеп жасына дейінгі кезеңдегі балалармен сөздік жұмысын жүргізу ісі- тіл дамытудың негізгі бір міндеттері болып есептелінеді. Біз балалармен сөздік жұмысын жүргізе отырып, оларды айналасындағы заттармен таныстырып, атын атай білуге, қасиеті мен сапасын, түр- түсін және пішінін ажырата білуге, өмірдегі, қоршаған ортадағы түрлі құбылыстар жайындағы ұғым, түсініктерін дамыта отырып, белсенді түрде тілдік қарым- қатынас жасай білуге үйретеміз. Мектеп жасына дейінгі балалардың сөздік қорларын дамыту ісінде тәрбиешінің: -балалардың сөздік қорларын дамыту; -жаңа сөздерді меңгерту; -үйреген сөздерін тиянақтап, анықтап, әрі байытып отыру басты міндет саналады. Осы аталған міндеттерді тәрбиеші үнемі сөздік жұмысын жүргізуде басшылыққа алып отыруы тиіс. Балалардың сөздік қорын молайтуда ойын, тапсырма жаттығулардың орны ерекше. Соның ішінде ойын- баланың шын тіршілігі. Ойын арқылы бала айналасындағы нәрседен өзіне қызықтысына ықыласы ауып, таңдап алады. Баланың бір ерекше қасиеті сөйлеуден еш жалықпайды. Ойын бала тілінің дамуына ықпалын тигізіп, таным белсенділігінің дамуына жол ашады. Қай бала болмасын ойынмен өседі, өйткені бала табиғатының өзі тек ойынмен байланысты. Ойын үстінде бала еш нәрсеге тәуелсіз. Ол өзін еркін ұстайды. Ал еркіндік дегеніміз барлық дамудың баспалдағы, бәрін білуге деген талпынысы мен құлшынысы. Баланың білуге деген құштарлығы, сөйлеуі ойын үстінде қалыптасады. Халық даналығында «Ойнай білмеген, ойлай да білмейді», «Ойында озган, өмірде де озады» деген аталы сөздер сырына жүгінсек, мектепке дейінгі жастағы баланың ойынға деген құлқы, қарым- қатынасы, мінез- құлық көріністері олар өсіп- есейгенде де жалғасы береді. Ойын барысында бала өзін қоршаған үлкендер сияқты, өзінің сүйікті әңгімелері мен кейіпкерлері сияқты өмір сүреді, әрекет жасайды. Ойынды қолданумен бірге ойлауға, тілді дамытуға, шығармашылық әрекетін байытуға бағыт алады. Баланың ойын кезіндегі қимыл- қозғалысы дене бітімін жетілдірсе, ал қарым- қатынастағы пайымдаулары өзіндік таным- түсінік, мінез- құлық әдептерін бекітуіне әсер етеді. Бала ойын арқылы бір әрекеттен екінші әрекетке ауыса отырып, өзіне түрлі ақпараттар алады, дүние сырын ашады. Мектепке дейінгі тәрбиеленушілерде педагогикалық процестер барысында баланың көңіл-күйін анықтап, психологиялық мотивтерді туындатып, жағымды мінез- құлық дағдыларын қалыптастыру көзделеді. Психологиялық жаттығулар баланы үлкендермен және достарымен қарым- қатынас мәдениетіне тәрбиелеп, өз пікірлерін айтып жеткізе білуге көмектеседі. Ойын жаттығулар арқылы баланың білімділік дағдыларын күнделікті іс-әрекетте қолдана білу мүмкіндіктері қарастырылады. Психологиялық ойын- жаттығулар баланың жан дүниесінің, рухани жай-күйінің үйлесімді дамуына ықпал етеді. Баланың сезім әрекетін, әсерленушілік деңгейін анықтау үшін қолданылады. Ойындардың негізгі мақсаты балалардың ықылас зейінін, сөздік қорын, байқампаздығын, есте сақтау, қабылдауын дамытуғы, икемділікті арттыруға, өзінің жеке құрбыларының іс- әрекетін бағалай, құрметтей, өз ісінің дұрыстығын дәлелдей білуін анықтау, қалыптастыру. Ойынға зер салып, ой жүгіртіп қарар болсақ, сол ойындардан үлкен де мәнді, мағыналы істер туындап өрбитінін байқаймыз.

**Интеллектуалды карта** – бұл ақпаратты есте сақтаудың ерекше және қарапайым әдісі. Интеллектуалды карталарды жүйелі пайдалану образдарды пайдалануды әдетке айналдыруға мүмкіндік береді. Интеллектуалды карта әдісі тақырыпқа назар салуды,сөздікті және жүйелі сөйлеуді қалыптастыру бойынша мақсатқа сай жұмыс жүргізуге мүмкіндік береді.

Интеллектуалды карталарды құрастыру ережесі:

-Беттің ортасына басты идея (образ) жазылып, қоршалып сызылады.

-Әрбір негізгі сәт үшін түрлі қалам пайдаланыла отырып, ортадан тармақтар таратылады.

-Әр тармақ үшін негізгі сөз немесе сөз орамы жазылады, детальдар қосылуы үшін орын қалдырылады.

-Таңбалар мен суреттер-қосылады.

-Баспа әріптерімен, түсінікті жазу керек.

-Маңызды идеялар үлкен қаріппен жазылады.

Белгілі элементтер мен идеяларды бөліп көрсету үшін түрлі сызықтар қолданылады.

Жады картасын жасау барысында парақ көлденеңінен орналастырылады.

Баланың тілдік дамуы үшін жағдай жасау мектепке дейінгі білім беру мекемесінің жұмысында және баланы одан тыс тәрбиелеуде маңызды аспект болып табылатынын атап өту қажет. Мектеп жасына дейінгі баланың тілін дамыту үшін жағдай жасай отырып, педагог баланың құрдастарымен және үлкендермен әңгімелесуі үшін оның тілін жетілдіруге көмектеседі. Бай сөздік қор, грамматикалық дұрыс сөйлеу мектепке дейінгі баланың болашақта оқуына қосылған үлкен үлес болып табылады.